"Manchester Yunayted" jamoasi bosh murabbiyi Lui van Gaal muxlislardan futbolchilarni tanqid qilmaslikni so‘radi. "Muxlislarimiz jamoa tomon qaratilgan barcha noroziliklarini futbolchilarga emas, faqat menga aytishlarini istayman. "Manchester Yunayted" uchun o‘ynash juda qiyin, futbolchilar shundoq ham doimiy bosim ostida bo‘lishadi. Agar ular "Old Trafford" stadioni tribunalaridan o‘zlariga hushtakbozliklar qilinishiga duch kelishsa, bosim yanada ortadi. Yaxshisi, barcha hushtakbozliklaringizni menga qarating. Men bunga chiday olaman. Futbolchilar muxlislar uchun o‘ynashadi. Muxlislar shuni tushinishlari kerakki, ularning tanqidlari faqat raqibga foyda keltiradi", deydi van Gaal.